### 9.     Beslutning om at godkende Forslag til kommuneplantillæg nr. 4 og Forslag til lokalplan nr. 576 vedr. boligområde i [adresse]

**Åbent**

Sagsnr.: 326-2020-66122       J.nr.: 01.02.05           Dokumentnr.:
326-2021-36292

**Sagstype**

Beslutning.

**Resume og sagens baggrund**

Teknik- og Miljøudvalget besluttede på møde den 3. september
2020 at igangsætte en proces med henblik på at ændre plangrundlaget for
boligområdet [adresse] i [adresse] nord for Snertinge, så det bliver muligt at
opføre dobbelthuse fremfor udelukkende parcelhuse. Dette på baggrund af en
konkret anmodning fra Grundejerforeningen Rasmus Pedersen. Administrationen har
indledningsvis indkaldt ideer og forslag til planlægningen. Sagen lægger op til
Kommunalbestyrelsens beslutning om at godkende planforslagene til offentlig
høring.

**Indstillinger**

Direktøren indstiller, at

1.    Forslag til
Tillæg nr. 4 til Kommuneplan 2017-2021 godkendes til offentlig fremlæggelse i 4
uger.

2.    Forslag til
lokalplan nr. 576 for et boligområde i [adresse] godkendes til offentlig
fremlæggelse i 4 uger.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Administrationen fremlægger mindre ændring af plangrundlag
for boligområdet [adresse], [adresse]: Forslag til Kommuneplantillæg nr. 4 er
vedlagt som bilag 1, Forslag til lokalplan nr. 576 er vedlagt som bilag 2.

Der har været indkaldt ideer og forslag til planlægningen i
perioden 16. december 2020 til 13. januar 2021. Der er ikke modtaget
bemærkninger eller forslag til yderligere justeringer af det planmæssige
grundlag.

*Forslag til tillæg nr. 4 til Kommuneplan 2017*

Kommuneplanens gældende rammebestemmelser for området
(S2.B08) giver kun afsæt for at opføre åben-lav boligbebyggelse, dvs.
enfamiliehuse. Der skal derfor gennemføres et kommuneplantillæg, der supplerer ”anvendelsen”i gældende plangrundlag med
tæt-lav boligbebyggelse, herunder dobbelthuse.

*Forslag til lokalplan 576 for et boligområde ved [adresse]*

Området er i gældende plangrundlag
omfattet af to enslydende lokalplaner, hhv. nr. 2.9 og 2.10, der udlægger
området som boligområde til åben-lav bebyggelse i form af enfamiliehuse.

De to lokalplaner erstattes af én samlet lokalplan nr. 576
for et boligområde i [adresse]. Den konkrete ændring består udelukkende i at
supplere anvendelsen, så lokalplanen giver mulighed for at opføre dobbelthuse
inden for området. Derudover er der kun foretaget enkelte redaktionelle
ændringer og opdateringer i det nye plangrundlag.

*Planlovens regler om fleksibel planlægning – kortere
høring*

Det ændrede plangrundlag gennemføres efter planlovens regler
om fleksibel planlægning, da der kun er tale om mindre justeringer af
anvendelsen. Ændringerne fremgår overordnet af kommuneplantillægget samt
konkret i lokalplanens bestemmelser med fed tekst.

Derfor kan høringsperioden gennemføres på 4 uger i stedet
for 8 uger.

**Økonomiske konsekvenser**

Ingen

**Bilag**

|  |  |
| --- | --- |
| Bilag 1 - Forslag til Kommuneplantillæg nr. 4 til Kommuneplan 2017-2028 | 326-2021-51688 |
| Bilag 2 - Forslag til til Lokalplan 576 for et boligområde i Særslev | 326-2021-51693 |